Kamu bisa jelasin ke aku soal Hintalu dalam bahasa banjar?

Dalam kabanyakan burung dan reptilia, hintalu adalah zigot nang dihasilakan malalui fertilisasi sel hintalu wan baguna gasan maharagu sarta manjaga embrio. Hintalu-hintalu reptilia dan burung disalimputi karak palindung, nang baisi luang nang liwar halus supaya binatang nang baluman lahir ngintu kawa bahinak.

Sabujurnya parak sabarataan macam hintalu kawa dimakan tagal wastu babarapa macam hintalu haja nang karancakannya dimakan urang, baik gasan lauk-pauk atawa jua gasan tatamba. Hintalu nang rancak dimakan antara lain hintalu nang baasal tumatan unggas pariannya Hayam, Itik, Angsa wan babarapa macam burung pariannya burung unta wan burung puyuh. Gasan bahan makanan hintalu baisi kandungan gizi nang mantuk langkap, maliputi karbohidrat, protein, wan walu macam asam amino, ulih marga ngintu hintalu baguna gasan awak, tautama bagi kakanakan nang magun dalam wayah patumbuhan.